Boeremag-‘kapelaan’ skuldig aan hoogverraadBoeremag-verdagtes in die hof Foto: EWN Visagie was nie in die hof nie aangesien hy herstel van ŉ rugoperasie wat hy verlede maand ondergaan het. Hy het ook verlede jaar ŉ hartomleiding gehad nadat hy in die hof inmekaar gesak het. Visagie se regsverteenwoordiger het aangevoer dat sy kliënt ingestem het dat uitspraak in sy afwesigheid voortgaan. Regter Eben Jordaan het bevind dat Visagie deelgeneem het in die beplanning van ŉ gewelddadige staatsgreep. Jordaan sê Visagie was deel van die Boeremag se binnekring en het verskeie vergaderings bygewoon waar die staatsgreep bespreek is. Hy was glo ook teenwoordig toe teikens soos die Uniegebou, landdroshowe en die Suid-Afrikaanse Reserwebank geïdentifiseer is. Slegs agt van die 20 beskuldigdes het Dinsdag se hofverrigtinge bygewoon. Uitspraak duur voort.